stanford-oval/wikipedia huggingface dataset:
Kourtney Kardashian

| Kourtney Mary Kardashian Barker |
| --- | --- |
 Kourtney Kardashian vuonna 2009.
Henkilötiedot
Koko nimi:  Kourtney Mary Kardashian Barker
Syntynyt: 18. huhtikuuta 1979 (ikä 45) Los Angeles, Kalifornia
Ammatti:  televisiopersoona, seurapiirihenkilö, näyttelijä, malli ja kirjailija
Puoliso:  Scott Disick (2006–2015) Younes Bendjima (2016–2018) Travis Barker (2022–)
Lapset:  Mason Disick (s. 2009) Penelope Disick (s. 2012)  Reign Disick (s. 2014) Rocky Barker (s. 2023)
Näyttelijä
Aktiivisena:  2005–
Merkittävät roolit:  Kourtney - E! Rikkaat Kardashianit
Aiheesta muualla
Viralliset kotisivut
IMDb 
Kourtney Mary Kardashian Barker (s. 18. huhtikuuta 1979 Los Angeles, Kalifornia) on yhdysvaltalainen televisiopersoona, muotisuunnittelija ja malli. Hän on esiintynyt saippuasarjassa One Life to Live sekä oman perheensä tositelevisiosarjassa E! Rikkaat Kardashianit. Hän on tehnyt siskojensa kanssa myös kaksi spin-off-sarjaa. Kardashian nousi alun perin julkisuuteen silloisen ystävänsä Paris Hiltonin kautta.
Biografia > Nuoruus

Kourtney  Kardashian syntyi 18. huhtikuuta 1979 Los Angelesissa, Kaliforniassa. Kourtney on Kris Jennerin ja Robert Kardashianin ensimmäinen lapsi.  Hänellä on  kolme nuorempaa sisarusta: Kim Kardashian, Khloé Kardashian,  Rob Kardashian sekä kaksi sisarpuolta Kendall Jenner ja Kylie Jenner. Kourtneyn isä Robert Kardashian tuli aikoinaan tunnetuksi O. J. Simpsonin asianajajana. Kardashianin vanhemmat erosivat vuonna 1989 ja Kris-äiti meni uudelleen naimisiin olympiavoittaja Caitlyn Jennerin (silloin Bruce Jenner) kanssa. Pari kuitenkin erosi myöhemmin vuonna 2015.
Robert-isä kuoli vuonna 2003 syöpään. Omien sisarusten lisäksi uusperheeseen kuuluvat Caitlynin lapset Cassandra Marino, Burt Jenner, Brandon Jenner ja Brody Jenner.
Biografia > Ura ja opiskelu

Kourtney kävi teini-ikäisenä Marymount High Schoolia, joka on roomalaiskatolinen tyttökoulu Los Angelesissa. Valmistuttuaan Marymountista Kardashian muutti Texasiin opiskelemaan Southern Methodist Universityyn. Tämä koulu kesti kaksi vuotta, jonka jälkeen hän muutti Arizonaan opiskelemaan University of Arizona -nimiseen oppilaitokseen, josta hän valmistui teatteritaiteen kandidaatiksi. Kourtneyllä oli luokkatovereina mm. Nicole Richie ja Luke Walton. Kourtney astui julkisuuteen ensimmäisen kerran vuonna 2005 osallistuttuaan TV-sarjaan nimeltä Filthy Rich: Cattle Drive. Suurempaa huomiota Kardashian sai kun perheen tosi–TV-sarja E! Rikkaat Kardashianit alkoi vuonna 2007. Vuonna 2006 Kourtney avasi sisarustensa Kimin ja Khloén kanssa muotiliikkeen nimeltä DASH. Vuonna 2011 Kourtney näytteli TV-sarjassa One Life to Live asianajajaa nimeltä Kassandra Kavanaugh.
Biografia > Kourtney Kardashianin kirjat

Kardashian Konfidential (2010)
Dollhouse (2011)
Biografia > Yksityiselämä

Vuonna 2006 Kourtney Kardashian alkoi tapailla Scott Disickiä. Parin ensimmäinen lapsi Mason Dash Disick syntyi 14. joulukuuta 2009. Toinen lapsi Penelope Scotland Disick syntyi 8. heinäkuuta 2012 ja parin kuopus Reign Aston Disick syntyi 14. joulukuuta 2014. Vuonna 2015 Kardashian ja Disick erosivat. Kourtney aloitti tapailemaan 25-vuotiasta Younes Bendjimaa vuonna 2016, mutta pari erosi elokuussa 2018. Parin huhuttiin eronneen riitojen takia.
Kourtney meni naimisiin Travis Barkerin kanssa vuonna 2022.
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 2011 | One Life to Live | Kassandra Kavanaugh |
Filmografia > Omana itsenään televisiossa

| Vuosi | Televisiosarja |
| --- | --- |
2005:  Filthy Rich Cattle Drive
2007-2021: E! Rikkaat Kardashianit 
2009-2010: Kourtney and Khloé Take Miami
2011-2012: Kourtney and Kim take New York
2011-2012: Khloé & Lamar
2013: Kourtney and Kim Take Miami
2014-2015: Kourtney and Khloé Take Hamptons
2015: I Am Cait
2015: Dash Dolls
Aiheesta muualla

Kuvia tai muita tiedostoja aiheesta Kourtney Kardashian Wikimedia Commonsissa
Heikki & Mikko Show

| Heikki & Mikko Show |
| --- | --- |

Tyyli:  Talk show
Kestoaika:  43 min
Pääosissa:  Mikko Leppilampi Heikki Paasonen
Verkko:  MTV3
Esitetty:  21. syyskuuta – 14. joulukuuta 2012
Tuotantokausia:  1
Jaksoja:  12
Tuotanto
Tuottaja(t):  Mervi Päivinen Hanna Kortti (MTV3)
Vastaava(t) tuottaja(t):  Petteri Ahomaa Martti Sivonen
Ohjaaja(t):  Niko Nykänen
Käsikirjoittaja(t):  Jonni Aho Kristiina Komulainen Ivan Puopolo
Tuotantoyhtiö(t):  Solar Television
Aiheesta muualla
Virallinen sivusto
IMDb
Heikki & Mikko Show oli syys-joulukuussa 2012 MTV3-kanavalla esitetty kotimainen talkshow, jota juonsivat Heikki Paasonen ja Mikko Leppilampi. Yhtenä ohjelman osiona nähtiin Sun Mutsis -niminen osio, jossa juontajat haastattelevat julkisuudesta tunnetun henkilön äitiä ja esitellään henkilön lapsuuskuvia. Sarjassa oli myös Janne Porkan juontama osio Epäonnenpyörä, joka perustui MTV3-kanavalla nähtyyn Onnenpyörään.
Ennen ensimmäisen jakson esittämistä MTV3-kanavan verkkosivuilla oli mahdollisuus äänestää ohjelmalle nimi, sillä ohjelman tuottaja Hanna Kortin mukaan tekijät eivät osanneet päättää tuleeko ohjelman nimeksi Mikko & Heikki Show vai Heikki & Mikko Show. Ohjelman virallinen nimi Heikki & Mikko Show paljastettiin ensimmäisessä jaksossa.
Vastaanotto

Heikki & Mikko Show:n ensimmäinen osa keräsi 460 000 katsojaa, mutta jo seuraavalla viikolla luvut romahtivat 290 000:ään katsojaan. Kolmas jakso ei enää mahtunut Finnpanelin TV-mittaritutkimuksessa MTV3-kanavan 20 katsotuimman ohjelman joukkoon. Kanavan ohjelmajohtaja Jorma Sairanen ei kuitenkaan ollut huolestunut tilanteesta, eikä ohjelmaa aiottu siirtää perjantai-illan prime time-lähetysajalta toiseen.
Jaksot

| Jakso | Ensiesitys | Katsojaluvut | Vieraat |
| --- | --- | --- | --- |
| 1. | 21. syyskuuta 2012 | 460 000  | Vesa-Matti Loiri Robin Chisu |
| 2. | 28. syyskuuta 2012 | 290 000  | Olli Lindholm Antti J. Jokinen Jarmo Kekäläinen Tuure Kilpeläinen & Kaihon karavaani |
| 3. | 5. lokakuuta 2012 | — | Eicca Toppinen Tuuli Petäjä Ristomatti Ratia Sturm und Drang |
| 4. | 12. lokakuuta 2012 | — | Jasper Pääkkönen Paula Vesala Kerkko Koskinen Kollektiivi |
| 5. | 19. lokakuuta 2012 | — | Päivi Räsänen Sedu Koskinen Antonio Flores Don Johnson Big Band |
| 6. | 26. lokakuuta 2012 | — | Loreen Tuuli Jari Sarasvuo Riku Rantala & Tuomas Milonoff |
| 7. | 2. marraskuuta 2012 | — | Jesse Kaikuranta Kalle Palander Jasmin Hamid |
| 8. | 16. marraskuuta 2012 | — | Dome Karukoski Puma Swede Toni Wirtanen Diandra |
| 9. | 23. marraskuuta 2012 | — | Tuomas Holopainen Ville Haapasalo Lotta Backlund Laura Närhi |
| 10. | 30. marraskuuta 2012 | 340 000  | Mikael Jungner Minna Tervamäki Jonne Aaron Johanna Kurkela |
| 11. | 7. joulukuuta 2012 | 360 000  | Jimi Constantine Cheek Tarja Turunen Mariska & Pahat Sudet |
| 12. | 14. joulukuuta 2012 | 448 000  | Krisse Salminen Heikki Kovalainen Alexander Stubb Suvi Teräsniska |
Ligue Nord-Américaine de Hockey

| Ligue Nord-Américaine de Hockey |
| --- | --- |

Laji:  Jääkiekko
Maa(t):   Kanada
Perustettu:  1996
Joukkueita:  6
Hallitseva mestari:  Sorel-Tracy Éperviers
Eniten mestaruuksia:  Jonquière Marquis (3)
Sivusto:  http://www.lnah.com
Ligue Nord-Américaine de Hockey (LNAH), tunnetaan myös nimellä (North American Hockey League) on yksi Pohjois-Amerikan jääkiekon alasarjoista, jota pelataan Kanadan Quebecissa ja Ontariossa. Vuosina 1996-2004 sarja tunnettiin nimellä Quebec Semi-Pro Hockey League (QSPHL).
LNAH:ia mainostetaan maailman väkivaltaisimmaksi jääkiekkosarjaksi. Sarjassa tapellaan keskimäärin 3,2 kertaa ottelua kohti, kun esimerkiksi NHL:ssä vastaava luku on 0,6.
Joukkueet kaudella 2019–2020

Kaudella 2019–2020 sarjassa pelaa kuusi joukkuetta.
| Joukkue | Kaupunki | Kotihalli | Perustettu |
| --- | --- | --- | --- |
| Jonquière Marquis | Saguenay | Palais des Sports | 1996 |
| Les Pétroliers du Nord | Saint-Jérôme, Quebec | Regional Arena Rivière-du-Nord | 2018 |
| Rivière-du-Loup 3L | Rivière-du-Loup, Quebec | Centre Premier Tech | 2008 |
| Saint-Georges Cool FM 103.5 | Saint-Georges, Quebec | Centre Sportif Lacroix-Dutil | 1996 |
| Sorel-Tracy Éperviers | Sorel-Tracy, Quebec | Colisée Cardin | 1996 |
| Thetford Assurancia | Thetford Mines, Quebec | Centre Mario Gosselin | 1996 |
Mestarit

1996–1997 – Saint-Gabriel Blizzard
1997–1998 – Lachute Rapides
1998–1999 – Joliette Blizzard
1999–2000 – LaSalle Rapides
2000–2001 – Joliette Mission
2001–2002 – Laval Chiefs
2002–2003 – Laval Chiefs
2003–2004 – Verdun Dragons
2004–2005 – Québec Radio X
2005–2006 – Sherbrooke Saint-François
2006–2007 – Saint-Jean-sur-Richelieu Summum-Chiefs
2007–2008 – Trois-Rivières Caron & Guay
2008–2009 – Pont Rouge Lois Jeans
2009–2010 – Saint-Georges CRS Express
2010–2011 – Sherbrooke Saint-François
2011–2012 – Thetford Mines Isothermic
2012–2013 – Jonquière Marquis
2013–2014 – Jonquière Marquis
2014–2015 – Thetford Mines Isothermic
2015–2016 – Rivière-du-Loup 3L
2016–2017 – Jonquière Marquis
2017–2018 – Sorel-Tracy Éperviers
2018–2019 – Sorel-Tracy Éperviers
Aiheesta muualla

Ligue Nord-Américaine de Hockeyn verkkosivut (englanniksi)
Elite Prospectin LNAH verkkosivut (englanniksi)
Pohjois-Amerikan jääkiekkosarjat
| --- | --- |
Huippuammattilais:  NHL
AAA-taso (High):  AHL
AA-taso (Mid):  ECHL
A-taso (Low):  SPHL | FHL | LNAH
Matkalaukkukostaja

| Matkalaukkukostaja |
| --- | --- |

Tyyli:  Komedia, Draama
Kestoaika:  40 min
Pääosissa:  Martti Suosalo Kari Sorvali Lena Meriläinen Pertti Sveholm Pentti Järventie Mira Kivilä Markku Maalismaa
Alkuperämaa:   Suomi
Verkko:  Yle TV2
Esitetty:  10. huhtikuuta 1991 –   1. toukokuuta 1991
Tuotantokausia:  1
Jaksoja:  4
Ikäraja:  
Tuotanto
Tuottaja(t):  Olli Tola
Ohjaaja(t):  Pentti Kasurinen
Käsikirjoittaja(t):  Heikki Luoma
Säveltäjä(t):  Bojan Baric
Leikkaaja(t):  Isto Janhunen
Kuvaaja(t):  Jukka Tuomisto
Tuotantoyhtiö(t):  YLE
Aiheesta muualla
Virallinen sivusto
IMDb 
Elonet
Matkalaukkukostaja oli suomalainen neliosainen draamasarja vuodelta 1991, jota lähetettiin Yle TV2 -kanavalla. Alkuperäiskäsikirjoitus on Heikki Luoman ja dramatisoinnista vastaavat Jukka Mäkinen ja Olli Tola. Sarjan on ohjannut Pentti Kasurinen. Sarjaa on kuvattu nykyisin Ylöjärveen kuuluvassa Viljakkalassa.
Heikki Luoma on kirjoittanut sarjasta myös näytelmän, ja se sai ensiesityksensä 1994. TV-sarja esitettiin myös uusintana vuosina 1992, 2003 ja 2009.
Yhdessä yli 20 vuotta draamasarjoja tehneet Luoma ja Mäkinen aloittivat yhteistyönsä Matkalaukkukostajasta. Kaksikko teki Ylelle lukuisia menestyneitä maaseututeemaisia sarjoja, kuten suositun Maalaiskomedia-sarjan. Sarjojen väliltä löytyy myös yhtäläisyyksiä: Matkalaukkukostajassa nähdyt Kari Sorvalin ja Pertti Sveholmin esittämät pikkurikolliset tekevät paluun Peräkamaripojissa.
Juoni

Sepeteus Tienpää palaa kotikyläänsä kymmenen vuoden jälkeen mukanaan matkalaukullinen rahaa. Minkä takia, kenen tai keiden vuoksi? Kylässä alkaa kiertää huhu että laukku sisältää kymmenen miljoonaa markkaa. Tieto vaikuttaa omalla tavallaan jokaiseen kyläläiseen ja yksi ja toinen haluaa hyötyä miehen miljoonista.
Jaksot

| Jakso | Nimi | Ensiesitys | Uusinta | Uusinta 2 | Uusinta 3 |
| --- | --- | --- | --- | --- | --- |
| 1. | Syötti | 10.4.1991 | 15.7.1992 | 30.7.2003 | 6.10.2009 |
| 2. | Näytöslento | 17.4.1991 | 22.7.1992 | 6.8.2003 | 13.10.2009 |
| 3. | Murhapoltto | 24.4.1991 | 29.7.1992 | 13.8.2003 | 20.10.2009 |
| 4. | Ylösnousemus | 1.5.1991 | 5.8.1992 | 20.8.2003 | 27.10.2009 |
Jaksot > 1. Syötti

Ensiesitys: 10. huhtikuuta 1991

 Kirkonkylän baariin saapuu vaitelias kulkija matkalaukkuineen. Hilun mukaan se on Tienpään Sepeteus, joka on tullut takaisin yhtä persaukisena kuin lähtikin. Keppilän Masa on asiasta kuitenkin toista mieltä, kun on omin silmin nähnyt.
Jaksot > 2. Näytöslento

Ensiesitys: 17. huhtikuuta 1991

 Sepeteus Tienpäällä on miljoona matkalaukussaan, väittää Albert Isola pankinjohtaja Hujaselle. Toiminnan miehenä Hujanen lähtee kukkapuskan kanssa liikkeelle. Asian varmistaminen vaatii myös Marjatta Hujasen panosta.
Jaksot > 3. Murhapoltto

Ensiesitys: 24. huhtikuuta 1991

 Albert Isola on vakuuttunut, että Irmelin pitäisi naida Sepeteus Tienpää. Auvo Sulonen on asiasta eri mieltä. Irmelin vinttikamarissa käy vilske, kun romantiikka nostaa päätään ja mustasukkaisuus nyrkkiään. Kuumat tunteet riehuvat myös Sepeteuksen teltalla mikäli Keppilän anopin puheisiin voi luottaa.
Jaksot > 4. Ylösnousemus

Ensiesitys: 1. toukokuuta 1991

 Keppilän anoppi on varma, että salama on surmannut Sepeteuksen. Huuskosen ja mopedin avulla suruviesti tavoittaa Isolan talon, pankin ja Keppilätkin. Auvo Sulonen ei usko anopin kertomusta, mutta hänellä onkin asiasta ensi käden tietoa, joka kiinnostaa myös virkavaltaa. Lottomiljoonien arvoitus selviää.
Rooleissa

| 0 | 1 | 2 |
| --- | --- | --- |
|   Martti Suosalo   | … |   Sepeteus Tienpää   |
|   Kari Sorvali   | … |   Heimo Hujanen   |
|   Lena Meriläinen   | … |   Marjatta Hujanen   |
|   Pertti Sveholm   | … |   Auvo Sulonen   |
|   Pentti Järventie   | … |   Albert Isola   |
|   Mira Kivilä   | … |   Irmeli Isola   |
|   Markku Maalismaa   | … |   Matti Keppilä   |
|   Maarit Peltomaa   | … |   Esteri Keppilä   |
|   Aarne, Aino ja Antti Lähteenmäki, Ismo Mäkinen   | … |   Keppilän lapset   |
|   Aino Lehtimäki   | … |   Keppilän anoppi   |
|   Arto Minkkinen   | … |   Huuskonen   |
|   Laila Räikkä   | … |   Hilu   |
|   Juhani Niemelä   | … |   Tilintarkastaja   |
|   Minna Hokkanen   | … |   Huora   |
Aiheesta muualla

Wikisitaateissa on kokoelma sitaatteja aiheesta .
Ylen Elävä arkisto: Matkalaukkukostaja
Matkalaukkukostaja Internet Movie Databasessa (englanniksi)
Matkalaukkukostaja Elonet.
Matkalaukkukostaja Yle Areenassa
Helppo elämä

| Helppo elämä |
| --- | --- |
 Sarjan logo
Tyyli:  Draama
Kestoaika:  45 min
Pääosissa:  Carl-Kristian Rundman Anu Sinisalo Antto Orasmaa Sanna Toivanen
Alkuperämaa:   Suomi
Verkko:  MTV3
Esitetty:  5. tammikuuta 2009 –  29. toukokuuta 2011
Tuotantokausia:  3
Jaksoja:  32 (luettelo jaksoista)
Ikäraja:  
Sisältömerkintä:  
Tuotanto
Tuottaja(t):  Mikko Pöllä Tarja Ahava
Vastaava(t) tuottaja(t):  Roope Lehtinen
Ohjaaja(t):  Veikko Aaltonen
Käsikirjoittaja(t):  Mikko Pöllä (pääkirjoittaja) Timo Varpio Johanna Hartikainen Veli-Pekka Hänninen Paula Mononen
Tuotantoyhtiö(t):  Moskito Television
Palkinnot
Voitetut:  Kultainen TV Paras draamaohjelma (2010) Venla Paras draamasarja (2010) Kultainen Venla Paras draamaohjelma (2011)
Ehdokkuudet:  Seoul International Drama Awards Paras minisarja (2010)
Aiheesta muualla
IMDb 
Elonet
Helppo elämä on suomalainen MTV3-kanavan esittämä draamasarja, jonka on tuottanut Moskito Television Oy. Sarjan ensimmäinen jakso esitettiin 5. tammikuuta 2009 ja sen viimeinen jakso esitettiin 29. toukokuuta 2011. Sarjan ensimmäinen tuotantokausi esitettiin uusintana 7. tammikuuta – 25. maaliskuuta 2013, toinen 7. heinäkuuta 2014 alkaen.
Sarjan levitysoikeudet on myyty myös Yhdysvaltoihin.
Vastaanotto > Suosio

Sarja nousi suosituksi heti ensimmäisestä jaksosta alkaen, jolloin sarja keräsi katsojaennätyksensä 904 000 katsojaa. Katsojaluvut pysyivät vahvoina läpi kauden; keskimäärin katsojia oli ensimmäisellä tuotantokaudella lähes 800 000. Myös sarjan saama palaute on ollut myönteistä, ja esimerkiksi Keskisuomalaisen ohjelmakriitikko kuvaili sarjaa "virkistävän erikoiseksi ja laadukkaaksi" sekä "kaikin puolin taidolla toteutetuksi". Toisella tuotantokaudella katsotuin jakso oli niin ikään kauden avausjakso; tuolloin katsojia oli keskimäärin 784 000. Toisen tuotantokauden keskimääräinen katsojaluku oli 635 000 katsojaa eli edelliskautta hieman heikompi.
Vastaanotto > Palkinnot

Helppo elämä on ollut myös televisioalan palkinnoissa voitokas. Sarja oli 13. helmikuuta 2010 järjestetyssä Venla-gaalassa ehdokkaana viidessä eri kategoriassa ja näin ollen oli eniten ehdokkuuksia saanut ohjelma. Ehdokkuuksista sarja voitti yhteensä kolme – parhaan mies- ja naisnäyttelijän sekä draamasarjan palkinnot – ja oli animaatiosarja Pasilan kanssa eniten palkintoja voittanut ohjelma. Sarja on lisäksi palkittu Kultainen TV -palkinnolla. Sarja sai kansainvälistä huomiota, kun Carl-Kristian Rundman palkittiin parhaan miesnäyttelijän Seoul International Drama Awards -palkinnolla roolistaan Helpossa elämässä. Lisäksi sarja oli samassa kilpailussa ehdokkaana parhaan käsikirjoituksen ja parhaan minisarjan palkinnon saajaksi. Helppo elämä voitti tammikuussa 2011 parhaan draamaohjelman Kultainen Venla -palkinnon. Lisäksi Taneli Mäkelä oli ehdolla parhaan näyttelijän Kultainen Venla -palkinnon saajaksi, joskaan ei ole paljastettu, minkä roolityön ansiosta hänet oli nimetty; Mäkelä esiintyi vuonna 2010 Helppo elämä -sarjan lisäksi myös televisiosarjoissa Ihmisten puolue ja Kotikatu sekä teki vierailun sarjassa Taivaan tulet. Helppo elämä on lisäksi ehdolla useissa eri kategorioissa kesäkuussa 2011 järjestettävällä Monte Carlon televisiofestivaalilla.
| Vuosi | Tulos | Palkinto | Kategoria | Saaja |
| --- | --- | --- | --- | --- |
2009: 
| 2009 | Voitto | Venla | Paras miesnäyttelijä | Carl-Kristian Rundman |
| 2009 | Voitto | Venla | Paras naisnäyttelijä | Anu Sinisalo |
| 2009 | Voitto | Venla | Paras draamasarja |  |
| 2009 | Ehdokkuus | Venla | Paras ohjaaja | Veikko Aaltonen |
| 2009 | Ehdokkuus | Venla | Paras käsikirjoittaja | Mikko Pöllä |
| 2010 | Voitto | Kultainen TV | Paras draamaohjelma |  |
| 2010 | Voitto | Seoul International Drama Awards | Paras miesnäyttelijä | Carl-Kristian Rundman |
| 2010 | Ehdokkuus | Seoul International Drama Awards | Paras käsikirjoitus |  |
| 2010 | Ehdokkuus | Seoul International Drama Awards | Paras minisarja |  |
2011: 
| 2011 | Voitto | Kultainen Venla | Paras draamaohjelma |  |
| 2011 | Ehdokkuus | Kultainen Venla | Paras näyttelijä | Taneli Mäkelä |
| 2011 | Ehdokkuus | Monte-Carlo Television Festival | Paras draamaohjelma (Eurooppa) |  |
| 2011 | Ehdokkuus | Monte-Carlo Television Festival | Paras draamaohjelma (kansainvälinen) |  |
| 2011 | Ehdokkuus | Monte-Carlo Television Festival | Paras naisnäyttelijä draamasarjassa (Eurooppa) | Anu Sinisalo Sanna Toivanen |
| 2011 | Ehdokkuus | Monte-Carlo Television Festival | Paras miesnäyttelijä draamasarjassa (Eurooppa) | Carl-Kristian Rundman Kari Sorvali |
2012: 
| 2012 | Ehdokkuus | Kultainen Venla | Paras käsikirjoittaja | Mikko Pöllä |
| 2012 | Ehdokkuus | Kultainen Venla | Paras naisnäyttelijä | Anu Sinisalo |
Tuotanto > Suomessa

| 0 | 1 | 2 |
| --- | --- | --- |
| ” | Helppo elämä on laadullisesti yksi MTV:n kaikkien aikojen parhaista sarjoista ja on hienoa, että se on löytänyt myös runsaasti katsojia. Jatkopäätöksen tekeminen näistä lähtökohdista oli helppoa. | ” |
– MTV3:n ohjelmajohtaja Jorma Sairasen perustelut sarjan jatkamisesta kolmannelle tuotantokaudelle.
Sarjan ensimmäinen tuotantokausi, johon sisältyy yhteensä kaksitoista jaksoa, kuvattiin vuonna 2008. Televisiossa jaksot esitettiin 5. tammikuuta 2009 – 23. maaliskuuta 2009. Ohjelmaa esitettiin tuolloin maanantaisin kello 20. Sarjan saavuttaman suuren suosion ansiosta sarjaan kuvattiin syksyllä 2009 toinen tuotantokausi, johon sisältyy toiset kaksitoista jaksoa. Kaikki sarjan päänäyttelijät olivat mukana myös toisella tuotantokaudella. Kausi esitettiin televisiossa 14. maaliskuuta 2010 – 30. toukokuuta 2010. Ohjelman esitysajankohta siirrettiin toiselle kaudelle sunnuntai-iltaan kello 21, ja samalla sarja sai K13-merkinnän. Sarja jatkui kolmannelle kaudelle, joka esitettiin 3. huhtikuuta 2011 – 29. toukokuuta 2011. Päänäyttelijöistä mukana olivat Carl-Kristian Rundman, Anu Sinisalo sekä Sanna Toivanen. Rundmanin ja Sinisalon roolihahmoille oli käsikirjoittajan mukaan luvassa "yhteisiä työprojekteja". Kahdeksasta jaksosta koostuva kolmas kausi jäi sarjan viimeiseksi. Tuottajan mukaan syy lopettamiseen oli se, että sarja haluttiin päättää "grande finaleen".
Tuotanto > Kansainväliset versiot

Syyskuussa 2010 tiedotettiin, että Warner Brothers on ostanut Helppo elämä -sarjan pohjoisamerikkalaiset oikeudet Moskito Televisionilta. Sarjasta on suunnitteilla Easy Living -nimellä kulkeva ns. "remake-versio" eli sarja kuvataan uudelleen englannin kielellä ja yhdysvaltalaisilla näyttelijöillä. Lisäksi Helppo elämä oli esillä Cannesin tv-messuilla lokakuussa 2010, kun Digital Rights Group lanseerasi sarjan muun maailman markkinoille. Helppo elämä on optioitu Yhdysvaltojen lisäksi 4–5 muuhun maahan, joissa osassa esitettäisiin alkuperäisversio ja osassa dubattu versio.
HBO Europe on tuottanut Unkarissa Helppo elämä -sarjaan löyhästi perustuvan kolme tuotantokautta kestäneen draamasarjan Aranyélet, joka saavutti kotimaassaan sekä katsojien että kriitikkojen suosion. Sarja on nähtävissä Suomessa HBO Nordic -suoratoistopalvelussa.
Sarjan henkilöt > Päähenkilöt

Tapio Mikkonen (es. Carl-Kristian Rundman) on Jaanan aviomies sekä Jarin ja Päivin isä. Tapio on tottunut hankkimaan elantonsa erittäin kyseenalaisilla keinoilla, mutta ei siltikään ole pohjimmiltaan paha.
Jaana Mikkonen (es. Anu Sinisalo) on Tapion vaimo sekä Jarin ja Päivin äiti. Jaana on itsevarma nainen ja kykenee käyttämään häikäilemättömiä keinoja saadakseen haluamansa, mikä on välillä hänelle kostautunutkin. Jaana kuitenkin rakastaa lapsiaan kovasti ja tahtoisi, että heillä olisi ympärillään täydellinen perhe.
Jari Mikkonen (es. Antto Orasmaa) on Tapion ja Jaanan esikoinen ja Päivin isoveli. Vanhempiensa tavoin myös Jari on välillä sekaantunut rikolliselle tielle. Tämä oli koitua lopulta jopa Jarin kohtaloksi, kun Jari sekaantui Lampisen bisneksiin. Jari katosi yli vuoden ajaksi, ja hänen vanhempansa laittoivat kuolleeksijulistamisen vireille, kunnes Jari yhtäkkiä ilmestyikin takaisin Helsinkiin siskonsa luokse.
Päivi Mikkonen (es. Sanna Toivanen) on Mikkosten perheen kuopus. Nuoresta iästään huolimatta Päivi on joutunut kokemaan kovia – raiskauksen, abortin sekä vanhempiensa rikolliset puuhat. Päivi ei ole täysin voinut hyväksyä Tapion ja Jaanan keinoa hankkia perheen elanto ja hän hakikin itsenäisyyttä itselleen uskonlahkon kautta.